Rīgas 31. vidusskola

Skuju iela 11, Rīga, LV-1015, tālrunis 67474721, e‑pasts: r31vs@riga.lv

IEKŠĒJIE NOTEIKUMI

Rīgā

|  |  |  |
| --- | --- | --- |
| 09.05.2025. |  | Nr. VS31-25-1-nts |

**Izglītojamo uzņemšanas kārtība Rīgas 31.vidusskolā**

*Izdoti saskaņā ar Valsts pārvaldes iekārtas likuma*

*72.panta pirmās daļas 2.apakšpunktu,*

*Vispārējās izglītības likuma 41.panta otro daļu un*

*pārejas noteikumu 58. un 60.punktu,*

*Rīgas valstspilsētas pašvaldības Izglītības, kultūras un sporta*

*departamenta iekšējiem noteikumiem Nr.DIKS-25-11-nts*

*“Izglītojamo uzņemšanas kārtība vispārējās vidējās izglītības*

*programmā Rīgas valstspilsētas pašvaldības*

*izglītības iestādēs 2025./2026.mācību gadā”*

1. **Vispārīgie jautājumi**
2. Noteikumi nosaka kārtību, kādā izglītojamie tiek uzņemti Rīgas 31.vidusskolā (turpmāk – Skola) vispārējās vidējās izglītības programmā (turpmāk – izglītības programma) 2025./2026.mācību gadā;
3. Līdz 01.06.2025. Skola izveido Uzņemšanas komisiju vismaz trīs cilvēku sastāvā uzņemšanas konkursa norisei Rīgas 31.vidusskolas vidējās izglītības posmā;
4. Komplektējot klases, Skola ievēro Rīgas valstspilsētas pašvaldības Izglītības, kultūras un sporta departamenta (turpmāk – Departaments) noteikto kārtību.
5. **Vienoti kritēriji izglītojamo uzņemšanai vispārējās vidējās izglītības programmā**
6. Izglītojamo uzņemšana izglītības iestādes vispārējās vidējās izglītības programmas klātienes formā 10. klasē un uz brīvajām brīvajās vietām 11. un 12. klasē 2025./2026. mācību gadā notiek konkursa kārtībā.
7. Izglītojamo uzņemšana Skolas vispārējās vidējās izglītības programmas 10. klasē un uz brīvajām vietām 11. un 12.klasē 2025./2026. mācību gadā notiek normatīvajos aktos noteiktajā kārtībā.
8. Skolā kā konkursa atlases kritēriji izglītojamo uzņemšanai 10. klasē tiek noteikti centralizēto eksāmenu rezultāti un pamatizglītības sertifikātā norādīto mācību sasniegumu vidējais vērtējums mācību priekšmetos.
9. Uz brīvajām vietām 11. un 12. klasē konkursa kārtībā var uzņemt izglītojamos, kuri sekmīgi ir apguvuši vispārējās vidējās izglītības programmas daļu, ko apliecina izglītojamā mācību priekšmeta (kursa) gada vai galīgie vērtējumi liecībā.
10. Uz brīvajām vietām 11. un 12.klasē uzņem izglītojamos, ja līdz Skolas noteiktam termiņam izglītojamie ir nokārtojuši pārbaudījumus tajos izvēlētās izglītības programmas mācību priekšmetos, kurus nav apguvuši iepriekšējā izglītības iestādē.
11. Ja izglītojamais nav kārtojis centralizētos eksāmenus, Skola aizstāj pamatizglītības sertifikātā norādīto vērtējumu ar pamatizglītības ieguves apliecinošajā izglītības dokumentā norādīto vērtējumu attiecīgajā mācību priekšmetā, izsakot vērtējumu procentuāli no maksimāli pieļaujamā vērtējuma (100 %).

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Balles | 1 | 2 | 3 | 4 | 5 | 6 | 7 | 8 | 9 | 10 |
| Procenti(%) | 10% | 20% | 30% | 40% | 50% | 60% | 70% | 80% | 85% | 95% |

1. **Pretendentu pieteikšanās konkursam**
2. Lai pieteiktu pretendentu konkursam, izmantojot Vienotās uzņemšanas 10. klasē e-pakalpojumu, pretendenta likumiskajam pārstāvim jāreģistrē pretendents elektroniskajā datubāzē, aizpildot elektroniskās reģistrēšanās pieteikumu portālā [www.latvija.gov.lv](http://www.latvija.gov.lv).
3. Gadījumā, ja pretendenta likumiskajam pārstāvim nav pieejams neviens no autentifikācijas līdzekļiem, pretendenta likumiskais pārstāvis var pieteikt pretendentu konkursam izglītības iestādē.
4. Ja pretendenta likumiskais pārstāvis klātienē piesaka pretendentu konkursam Skolā, pieteikumu reģistrētājs vai administrators pieteikumu aizpilda elektroniskajā datubāzē saskaņā ar sniegto informāciju un pieteikumu izdrukā un izsniedz likumiskajam pārstāvim.
5. Pieteikšanās konkursam izglītojamo uzņemšanai 10. klasē notiek no 2025. gada 25. jūnija līdz 2025. gada 30. jūnijam plkst. 10.00.
6. Skola līdz 2025. gada 2. jūnijam publicē savā tīmekļvietnē informāciju par brīvajām vietām 11. un 12. klasē. Pieteikšanās konkursam uz brīvajām vietām 11. un 12. klasē izglītības iestādē notiek normatīvajos aktos noteiktajā kārtībā.
7. Piedaloties konkursā, pretendenti tiek informēti par personas datu apstrādi un personas datu izmantošanu tikai personas datu apstrādes mērķa sasniegšanai atbilstoši ārējos normatīvajos aktos noteiktajiem personas datu apstrādes noteikumiem.
8. **Konkursa norise**
9. Izglītojamo uzņemšanu vispārējās vidējās izglītības programmas 10. klasē un uz brīvajām vietām 11. un 12. klasē veic uzņemšanas komisija, kuras sastāvu ar rīkojumu apstiprina izglītības iestādes direktors.
10. Uzņemšanas komisija:
	1. sniedz informāciju pretendentiem par vispārējās vidējās izglītības programmu un uzņemšanas kārtību;
	2. veic pārbaudi par pretendenta atbilstību uzņemšanas prasībām;
	3. izveido pretendentu sarakstu katram vidējās izglītības programmas virzienam konkursa rezultātu secībā, konkursu izturējušajiem pretendentiem sarakstā atzīmējot “Ieteikts uzņemšanai”;
	4. sagatavo protokolu lēmuma pieņemšanai par izglītojamā uzņemšanu izglītības iestādes vispārējās vidējās izglītības programmas virzienā;
	5. pieņem izglītojamo uzņemšanai nepieciešamos dokumentus;
	6. atbild par personu datu konfidencialitāti un to apstrādi atbilstoši normatīvo aktu prasībām.
11. Pretendentu ranžēšana tiek veikta pēc konkursā iegūto punktu summas, kuru veido vidējais mācību sasniegumu vērtējums pamatizglītības apliecībā norādītajos mācību priekšmetos, pielīdzinot vienu procentu vienam punktam.
12. Skola konkursā izglītojamo uzņemšanai piemēro iekšējo noteikumu 6. punktā noteiktos kritērijus, pretendentu ranžēšana tiek veikta pēc konkursā iegūto punktu kopsummas.
13. Skola paziņo konkursa rezultātus, publicējot visu pretendentu, kuri ir pieteikušies konkursam, sarakstu (ar piešķirto e-pakalpojuma kodu un iegūto punktu summu), Skolas tīmekļvietnē: www.r31vsk.lv no 2025. gada 1. jūlija plkst. 10.00 līdz 2025. gada 4. jūlija plkst. 10.00. Atjaunotais pretendentu saraksts tiek publicēts 2025. gada 9. jūlijā plkst. 10.00 un 2025. gada 14. jūlijā plkst. 10.00.
14. Skola nodrošina pretendentu saraksta aktualizēšanu ne retāk kā reizi trijās dienās, ņemot vērā saņemtos iesniegumus par pretendentu uzņemšanu 10. klasē vai par atteikumu.
15. Pēc konkursa rezultātu paziņošanas dokumentu iesniegšana notiek izglītības iestādes direktora noteiktajā termiņā un atbilstoši normatīvajos aktos noteiktajām prasībām.
16. Ja pretendents, kurš nav pieteicies Skolā konkursam uzņemšanai 10. klasē, iesniedz iesniegumu par uzņemšanu 10. klasē izglītības iestādē pēc 2025. gada 14. jūlija, izglītības iestāde reģistrē iesniegumu atbilstoši normatīvajos aktos noteiktajām prasībām, izvērtē atbilstoši izglītības iestādes noteiktajiem konkursa atlases kritērijiem un iekļauj pretendentu sarakstā pēc konkursā iegūtās punktu summas.
17. Ja dokumenti izglītības iestādes direktora noteiktajā termiņā nav iesniegti, izglītojamo no attiecīgās izglītības programmas pretendentu saraksta svītro un saskaņā ar konkursa rezultātiem viņa vieta tiek piedāvāta nākamajam pretendentam.
18. Izglītojamo ar Skolas direktora rīkojumu uzņem Skolā vispārējās vidējās izglītības programmas atbilstošā klasē pēc visu nepieciešamo dokumentu iesniegšanas.
19. **Noslēguma jautājumi**
20. Noteikumi stājas spēkā ar pieņemšanas brīdi.
21. Atzīt par spēku zaudējušiem Skolas 23.05.2024. iekšējos noteikumus Nr. VS31-24-6-nts “Izglītojamo uzņemšanas kārtība Rīgas 31.vidusskolā”.

|  |  |
| --- | --- |
| Rīgas 31. vidusskolas vadītāja/direktore (izglītības jomā)  | D.Retiga-Kudelenska |

|  |
| --- |
| Kākere 67474726   |

SASKAŅOJU

Rīgas valstspilsētas pašvaldības Izglītības, kultūras un sporta

departamenta Izglītības pārvaldes priekšnieka-direktora

vietnieka p.i. Lāsma Lancmane

\*parakstīts ar elektronisko parakstu (bez droša e-paraksta)